பாரம்பர்ய அரிசி ரகங்கள் பல `லோ கிளைசெமிக்’ (Low Glycemic) தன்மைகொண்டவை. நிறைய நார்கொண்டவை. கறுப்பு, சிவப்பு நிறங்களைத் தரும் ஆந்தோசயனின் (Anthocyanin) எனும் நிறமிச் சத்துகொண்டவை. சீனாவில் சிவப்பரிசியில் இருந்து அதன் `லைகோபின்’ நிறமியைப் பிரித்தெடுத்து, புற்றுநோய்க்குத் துணை மருந்தாகத் தருகிறார்கள். பெல்ஜியத்தில் உடைத்த குருணைகளை உலகெங்கும் வாங்கி அதன் ஸ்டார்ச்சைப் பிரித்து எடுத்து ஏராளமான உணவியல் கூறுகளை உற்பத்தி செய்கிறார்கள்.